
ŠAKIŲ RAJONO SAVIVALDYBĖS TARYBA

SPRENDIMAS

DĖL NEKILNOJAMOJO TURTO PERDAVIMO ŠAKIŲ RAJONO GELGAUDIŠKIO VAIKŲ DARŽELIUI „EGLUTĖ“
2013 m.  gegužės 30 d. Nr. T-181
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 16 straipsnio 2 dalies 26 punktu ir  Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 8 straipsnio 1 dalies 1 punktu, 11 straipsnio 1 ir 2 dalimis, nusprendžia:

1. Perduoti Šakių rajono Gelgaudiškio vaikų darželiui „Eglutė“ valdyti, naudoti ir disponuoti patikėjimo teise rajono savivaldybei nuosavybės teise priklausantį ir į Šakių rajono Gelgaudiškio vaikų darželio „Eglutė“ apskaitą įtrauktą nekilnojamąjį turtą, Nekilnojamojo turto registre įregistruotą registro įrašu Nr. 70/2988, esantį Šakių rajone, Gelgaudiškyje, Žemaitės g. 1:


1.1. pastatą-darželį, nekilnojamojo daikto kadastrinių matavimų byloje Nr. 84/2922 pažymėtą 1C2/p, unikalus Nr. 8496-7007-3016;

1.2. kitus statinius (tvora, stoginės 2I1/p, 3I1/p, 4I1/p, 5I1/p, šuliniai (3vnt.), kiemo aikštelė), kurių unikalus Nr. 8496-7007-3027 (1.1 ir 1.2. punktuose nurodyto turto bendra įsigijimo vertė – 639329,00 Lt, likutinė vertė – 461879,04 Lt (2013-05-31). 



2. Įgalioti rajono savivaldybės administracijos direktorių su Šakių rajono Gelgaudiškio vaikų darželio „Eglutė“ direktore pasirašyti šio sprendimo 1 punkte nurodyto turto perdavimo ir priėmimo aktą. 

